pythainlp/thailaw-v1.0 huggingface dataset:
ประกาศอธิบดีกรมสรรพากร 

เรื่อง   รายชื่อผู้รับทําการวิจัยและพัฒนาเทคโนโลยีและนวัตกรรม (ฉบับที่ 283)

 

อาศัยอํานาจตามความในมาตรา 4 วรรคหนึ่ง แห่งพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ 598) พ.ศ. 2559 ประกอบกับประกาศอธิบดีกรมสรรพากร เรื่อง กําหนดหลักเกณฑ์ และวิธีการยื่นคําขอเป็นผู้รับทําการวิจัยและพัฒนาเทคโนโลยีและนวัตกรรม ลงวันที่ 12 เมษายน พ.ศ. 2559 อธิบดีกรมสรรพากรประกาศ ดังต่อไปนี้


ข้อ ๑ ให้ยกเลิกความใน (413) ของข้อ 1 ของประกาศอธิบดีกรมสรรพากร เรื่อง รายชื่อผู้รับทําการวิจัยและพัฒนาเทคโนโลยีและนวัตกรรม (ฉบับที่ 1) ลงวันที่ 22 เมษายน พ.ศ. 2559 และให้ใช้ความต่อไปนี้แทน

“(413) ฝ่ายวิจัยและพัฒนา สถาบันสารสนเทศทรัพยากรน้ํา (องค์การมหาชน)”  
 


ข้อ ๒ ให้เพิ่มความต่อไปนี้เป็น (721) (722) (723) และ (724) ของข้อ 1 ของประกาศอธิบดีกรมสรรพากร เรื่อง รายชื่อผู้รับทําการวิจัยและพัฒนาเทคโนโลยีและนวัตกรรม (ฉบับที่ 1) ลงวันที่ 22 เมษายน พ.ศ. 2559

“(721) แผนกวิจัยและพัฒนาเทคโนโลยี ของ บริษัท ไบโอม จํากัด  
(722) ฝ่ายวิจัยและพัฒนาเทคโนโลยีและนวัตกรรม บริษัท โกลว์ พาวเวอร์ เทคโนโลยี จํากัด  
(723) แผนกวิจัยและพัฒนาผลิตภัณฑ์ บริษัท ฟอร์แคร์ อินโน จํากัด  
(724) ฝ่ายวิจัย บริษัท ควอนตัมเทคโนโลยีฟาวเดชั่น (ประเทศไทย) จํากัด”


ข้อ ๓  ประกาศนี้ให้ใช้บังคับสําหรับกรณีดังต่อไปนี้   
(413) ตั้งแต่วันที่ 22 มีนาคม พ.ศ. 2562 เป็นต้นไป  
(721) ตั้งแต่วันที่ 6 ตุลาคม พ.ศ. 2565 เป็นต้นไป  
(722) ตั้งแต่วันที่ 7 ตุลาคม พ.ศ. 2565 เป็นต้นไป  
(723) ตั้งแต่วันที่ 30 พฤศจิกายน พ.ศ. 2565 เป็นต้นไป  
(724) ตั้งแต่วันที่ 1 ธันวาคม พ.ศ. 2565 เป็นต้นไป


ผู้มีอํานาจลงนาม ประกาศ  ณ  วันที่  10  เมษายน  พ.ศ. 2566    

 

ลวรณ  แสงสนิท  
(นายลวรณ  แสงสนิท)  
อธิบดีกรมสรรพากร
ประกาศอธิบดีกรมสรรพากร  
เกี่ยวกับภาษีเงินได้ (ฉบับที่ 433)  
เรื่อง  กําหนดหลักเกณฑ์ วิธีการ และเงื่อนไขการยกเว้นภาษีเงินได้       
ของบริษัทหรือห้างหุ้นส่วนนิติบุคคล ซึ่งดําเนินโครงการลดการปล่อยก๊าซเรือนกระจก

 

อาศัยอํานาจตามความในมาตรา 3 แห่งพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ 760) พ.ศ. 2566 อธิบดีกรมสรรพากรกําหนดหลักเกณฑ์ วิธีการ และเงื่อนไข เพื่อการยกเว้นภาษีเงินได้ของบริษัทหรือห้างหุ้นส่วนนิติบุคคล ซึ่งดําเนินโครงการลดการปล่อยก๊าซเรือนกระจกภาคสมัครใจ ดังต่อไปนี้


ข้อ ๑ ในประกาศนี้  
“โครงการลดการปล่อยก๊าซเรือนกระจก” หมายความว่า โครงการลดการปล่อยก๊าซเรือนกระจกภาคสมัครใจที่ได้ขึ้นทะเบียนกับองค์การบริหารจัดการก๊าซเรือนกระจก (องค์การมหาชน)  
“คาร์บอนเครดิต” หมายความว่า ปริมาณก๊าซเรือนกระจกที่ลดลงได้จากโครงการลดการปล่อยก๊าซเรือนกระจก ซึ่งคํานวณในรูปของคาร์บอนไดออกไซด์เทียบเท่า


ข้อ ๒ การคํานวณกําไรสุทธิและขาดทุนสุทธิของบริษัทหรือห้างหุ้นส่วนนิติบุคคลซึ่งดําเนินโครงการลดการปล่อยก๊าซเรือนกระจก ให้คํานวณตามมาตรา 65 แห่งประมวลรัษฎากรโดยบริษัทหรือห้างหุ้นส่วนนิติบุคคลนั้นต้องคํานวณกําไรสุทธิของรายได้จากการดําเนินโครงการลดการปล่อยก๊าซเรือนกระจก ในแต่ละโครงการแยกต่างหากออกจากรายได้จากการประกอบกิจการอื่นเป็นเวลาสามรอบระยะเวลาบัญชีต่อเนื่องกัน หากโครงการลดการปล่อยก๊าซเรือนกระจกมีผลขาดทุนสุทธิให้คงผลขาดทุนสุทธิไว้ในโครงการลดการปล่อยก๊าซเรือนกระจกในระหว่างรอบระยะเวลาบัญชีที่ได้รับสิทธิยกเว้นภาษีเงินได้นิติบุคคลเท่านั้น

 

กรณีรายจ่ายใดไม่สามารถแยกกันได้โดยชัดแจ้งว่าเป็นรายจ่ายของรายได้จากการดําเนินโครงการลดการปล่อยก๊าซเรือนกระจก หรือเป็นรายจ่ายของรายได้จากการประกอบกิจการอื่น ให้บริษัทหรือห้างหุ้นส่วนนิติบุคคลดังกล่าวเฉลี่ยรายจ่ายตามส่วนของรายได้ระหว่างรายได้จากการดําเนินโครงการลดการปล่อยก๊าซเรือนกระจกในแต่ละโครงการ และรายได้จากการประกอบกิจการอื่นในรอบระยะเวลาบัญชีนั้น


ข้อ ๓ ให้บริษัทหรือห้างหุ้นส่วนนิติบุคคลซึ่งดําเนินโครงการลดการปล่อยก๊าซเรือนกระจกและประสงค์จะได้รับสิทธิยกเว้นภาษีเงินได้นิติบุคคลตามมาตรา 3 แห่งพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ 760) พ.ศ. 2566 แยกยื่นแบบแสดงรายการภาษีเงินได้ พร้อมทั้งบัญชีทําการและบัญชีกําไรขาดทุนของแต่ละโครงการ สําหรับบัญชีงบดุลของบริษัทหรือห้างหุ้นส่วนนิติบุคคลดังกล่าว ให้ยื่นพร้อมแบบแสดงรายการภาษีเงินได้ของบริษัทหรือห้างหุ้นส่วนนิติบุคคลสําหรับโครงการลดการปล่อยก๊าซเรือนกระจก หรือยื่นพร้อมแบบแสดงรายการภาษีเงินได้ของบริษัทหรือห้างหุ้นส่วนนิติบุคคลในกิจการอื่นก็ได้ ทั้งนี้ ให้ใช้เลขประจําตัวผู้เสียภาษีอากรเดียวกันในการยื่นแบบแสดงรายการภาษีเงินได้นั้น


ข้อ ๔ ประกาศนี้ให้ใช้บังคับตั้งแต่วันที่ 20 มีนาคม พ.ศ. 2566 เป็นต้นไป


ผู้มีอํานาจลงนาม ประกาศ ณ วันที่  10  เมษายน  พ.ศ. 2566

  
ลวรณ แสงสนิท  
(นายลวรณ แสงสนิท)  
อธิบดีกรมสรรพากร
ประกาศกรมสรรพากร  
เกี่ยวกับภาษีเงินได้ (ฉบับที่ 66)  
เรื่อง กําหนดกองทุนสวัสดิการภายในส่วนราชการที่จัดตั้งขึ้นตามระเบียบสํานักนายกรัฐมนตรี  
ว่าด้วยการจัดสวัสดิการภายในส่วนราชการตามพระราชกฤษฎีกาออกตามความในประมวลรัษฎากร  
ว่าด้วยการยกเว้นรัษฎากร (ฉบับที่ 424) พ.ศ. 2547 และประกาศอธิบดีกรมสรรพากร เกี่ยวกับภาษีเงินได้ (ฉบับที่ 134) เรื่อง กําหนดหลักเกณฑ์ วิธีการ 

และเงื่อนไขการยกเว้นภาษีเงินได้สําหรับการบริจาคให้แก่กองทุนสวัสดิการภายในส่วนราชการ ลงวันที่ 23 พฤศจิกายน พ.ศ. 2547

 

อาศัยอํานาจตามความในมาตรา 3 แห่งพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ 424) พ.ศ. ๒๕47 และข้อ 4 ของประกาศอธิบดีกรมสรรพากร เกี่ยวกับภาษีเงินได้ (ฉบับที่ 134) เรื่อง กําหนดหลักเกณฑ์ วิธีการ และเงื่อนไขการยกเว้นภาษีเงินได้สําหรับการบริจาคให้แก่กองทุนสวัสดิการภายในส่วนราชการ ลงวันที่ 23 พฤศจิกายน พ.ศ. 2547 อธิบดีกรมสรรพากรจึงประกาศ ดังต่อไปนี้


ข้อ ๑ ให้เพิ่มความต่อไปนี้เป็น (128) ของข้อ 1 ของประกาศกรมสรรพากร เกี่ยวกับภาษีเงินได้ เรื่อง กําหนดกองทุนสวัสดิการภายในส่วนราชการที่จัดตั้งขึ้นตามระเบียบสํานักนายกรัฐมนตรี ว่าด้วยการจัดสวัสดิการภายในส่วนราชการ ตามพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ 424) พ.ศ. 2547 และประกาศอธิบดีกรมสรรพากร เกี่ยวกับภาษีเงินได้ (ฉบับที่ 134) เรื่อง กําหนดหลักเกณฑ์ วิธีการ และเงื่อนไขการยกเว้นภาษีเงินได้สําหรับการบริจาคให้แก่กองทุนสวัสดิการภายในส่วนราชการ ลงวันที่ 23 พฤศจิกายน พ.ศ. 2547 ลงวันที่ 4 มกราคม พ.ศ. 2548  
“(128) กองทุนสวัสดิการสํานักงานปลัดกระทรวงดิจิทัลเพื่อเศรษฐกิจและสังคม”


ข้อ ๒ ประกาศนี้ให้ใช้บังคับสําหรับการบริจาคให้แก่กองทุนสวัสดิการภายในส่วนราชการที่ได้รับการประกาศตามประกาศนี้ ตั้งแต่วันที่ 1 มกราคม พ.ศ. 2566 เป็นต้นไป


ผู้มีอํานาจลงนาม ประกาศ  ณ  วันที่  7  เมษายน  พ.ศ. 2566

  
ลวรณ  แสงสนิท  
(นายลวรณ  แสงสนิท)  
อธิบดีกรมสรรพากร
ระเบียบ ก.ศป.

ว่าด้วยวิธีการคัดเลือกตุลาการศาลปกครองชั้นต้น

ตุลาการหัวหน้าคณะศาลปกครองชั้นต้น

รองอธิบดีศาลปกครองชั้นต้น และอธิบดีศาลปกครองชั้นต้น

พ.ศ. ๒๕๔๔

 

อาศัยอํานาจตามความในมาตรา ๑๕ วรรคสี่ และมาตรา ๑๙ วรรคสาม แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ ก.ศป. โดยความเห็นชอบของที่ประชุมใหญ่ตุลาการในศาลปกครองสูงสุดออกระเบียบไว้ ดังต่อไปนี้


ข้อ ๑ ระเบียบนี้เรียกว่า “ระเบียบ ก.ศป. ว่าด้วยวิธีการคัดเลือกตุลาการศาลปกครองชั้นต้นตุลาการหัวหน้าคณะศาลปกครองชั้นต้น รองอธิบดีศาลปกครองชั้นต้น และอธิบดีศาลปกครองชั้นต้นพ.ศ. ๒๕๔๔”


ข้อ ๒    ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป                   


ข้อ ๓ ให้ ก.ศป. ออกประกาศรับสมัครบุคคลเข้ารับการคัดเลือกเพื่อแต่งตั้งให้ดํารงตําแหน่งตุลาการศาลปกครองชั้นต้น โดยกําหนดรายละเอียดเกี่ยวกับตําแหน่งที่คัดเลือก คุณสมบัติของผู้สมัครการสมัคร ขั้นตอนการคัดเลือก การรับฟังความคิดเห็น การประเมินผลการคัดเลือก และการประกาศผลการคัดเลือก


ข้อ ๔ การคัดเลือกบุคคลทั่วไปเพื่อแต่งตั้งให้ดํารงตําแหน่งตุลาการศาลปกครองชั้นต้นให้ดําเนินการโดยวิธีตรวจสอบคุณสมบัติ ตรวจสุขภาพ ทดสอบความรู้ความสามารถและความเหมาะสมโดยการทดสอบข้อเขียนและการสอบสัมภาษณ์ พิจารณาหลักฐานที่แสดงประสบการณ์ในการทํางานหรือผลงานทางวิชาการ และรับฟังความคิดเห็นของบุคคลในแวดวงกฎหมายและการบริหารราชการแผ่นดิน

ให้ ก.ศป. แต่งตั้งคณะกรรมการขึ้นเพื่อดําเนินการตามวรรคหนึ่ง และเมื่อ ก.ศป. ได้คัดเลือกผู้ดํารงตําแหน่งตุลาการศาลปกครองชั้นต้นเรียบร้อยแล้ว ให้ประกาศรายชื่อผู้ได้รับการคัดเลือกดังกล่าวโดยเปิดเผย

         


ข้อ ๕ การคัดเลือกผู้ดํารงตําแหน่งตุลาการหัวหน้าคณะศาลปกครองชั้นต้น ให้ ก.ศป. พิจารณาคัดเลือกจากตุลาการศาลปกครองชั้นต้นซึ่งมีระยะเวลาการดํารงตําแหน่งไม่น้อยกว่าสามปี และเป็นผู้มีความรู้ความสามารถและมีความเหมาะสมที่จะดํารงตําแหน่งตุลาการหัวหน้าคณะศาลปกครองชั้นต้น


ข้อ ๖ การคัดเลือกผู้ดํารงตําแหน่งรองอธิบดีศาลปกครองชั้นต้น ให้ ก.ศป. พิจารณาคัดเลือกจากตุลาการหัวหน้าคณะศาลปกครองชั้นต้น ซึ่งมีระยะเวลาการดํารงตําแหน่งไม่น้อยกว่าสองปี และเป็นผู้มีความรู้ความสามารถและมีความเหมาะสมที่จะดํารงตําแหน่งรองอธิบดีศาลปกครองชั้นต้น


ข้อ ๗ การคัดเลือกผู้ดํารงตําแหน่งอธิบดีศาลปกครองชั้นต้น ให้ ก.ศป. พิจารณาคัดเลือกจากรองอธิบดีศาลปกครองชั้นต้น ซึ่งมีระยะเวลาการดํารงตําแหน่งไม่น้อยกว่าสองปี และเป็นผู้มีความรู้ความสามารถและมีความเหมาะสมที่จะดํารงตําแหน่งอธิบดีศาลปกครองชั้นต้น


ข้อ ๘ ภายในระยะเวลาห้าปีนับแต่วันที่ระเบียบนี้ใช้บังคับ หากมีความจําเป็นหรือมีเหตุอันสมควรหรือเป็นกรณีที่ไม่อาจปฏิบัติตามวิธีการที่กําหนดในข้อ ๕ ข้อ ๖ หรือข้อ ๗ ก.ศป. อาจพิจารณาคัดเลือกตุลาการในศาลปกครองชั้นต้นผู้มีความรู้ความสามารถและมีความเหมาะสม เพื่อแต่งตั้งให้ดํารงตําแหน่งอธิบดีศาลปกครองชั้นต้น รองอธิบดีศาลปกครองชั้นต้น หรือตุลาการหัวหน้าคณะศาลปกครองชั้นต้น แล้วแต่กรณี


ข้อ ๙ ให้ ก.ศป. มีอํานาจตีความและวินิจฉัยปัญหาเกี่ยวกับการปฏิบัติตามระเบียบนี้


ข้อ ๑๐ ให้ประธานศาลปกครองสูงสุดรักษาการตามระเบียบนี้ และให้มีอํานาจออกประกาศ หรือคําสั่งเพื่อประโยชน์ในการปฏิบัติตามระเบียบนี้


อื่นๆ ๑ ประกาศ ณ วันที่ ๑๘ กรกฎาคม พ.ศ. ๒๕๔๔

อักขราทร จุฬารัตน

ประธานศาลปกครองสูงสุด

ประธานกรรมการตุลาการศาลปกครอง
ระเบียบ ก.ศป.


ว่าด้วยวิธีการคัดเลือกตุลาการศาลปกครองสูงสุด


ตุลาการหัวหน้าคณะศาลปกครองสูงสุด


รองประธานศาลปกครองสูงสุด และประธานศาลปกครองสูงสุด


(ฉบับที่ ๒) พ.ศ. ๒๕๕๓


อาศัยอํานาจตามความในมาตรา ๑๕ วรรคสี่ แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ ก.ศป. โดยความเห็นชอบของที่ประชุมใหญ่ตุลาการในศาลปกครองสูงสุดออกระเบียบไว้ ดังต่อไปนี้


ข้อ ๑ ระเบียบนี้เรียกว่า “ระเบียบ ก.ศป. ว่าด้วยวิธีการคัดเลือกตุลาการศาลปกครองสูงสุดตุลาการหัวหน้าคณะศาลปกครองสูงสุด รองประธานศาลปกครองสูงสุด และประธานศาลปกครองสูงสุด (ฉบับที่ ๒) พ.ศ. ๒๕๕๓”


ข้อ ๒[1](#fn1) ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ข้อ ๓ ให้ยกเลิกความในข้อ ๙ ของระเบียบ ก.ศป. ว่าด้วยวิธีการคัดเลือกตุลาการศาลปกครองสูงสุด ตุลาการหัวหน้าคณะศาลปกครองสูงสุด รองประธานศาลปกครองสูงสุดและประธานศาลปกครองสูงสุด พ.ศ. ๒๕๔๔ และให้ใช้ความต่อไปนี้แทน


“ข้อ ๙ กรณีที่ไม่อาจปฏิบัติตามวิธีการที่กําหนดในข้อ ๖ ข้อ ๗ หรือข้อ ๘ก.ศป. อาจพิจารณาคัดเลือกตุลาการในศาลปกครองสูงสุดผู้มีความรู้ความสามารถและมีความเหมาะสม เพื่อแต่งตั้งให้ดํารงตําแหน่งประธานศาลปกครองสูงสุด รองประธานศาลปกครองสูงสุด หรือตุลาการหัวหน้าคณะศาลปกครองสูงสุด แล้วแต่กรณี”


ประกาศ ณ วันที่ ๑๘ มิถุนายน พ.ศ. ๒๕๕๓


อักขราทร จุฬารัตน


ประธานศาลปกครองสูงสุด


ประธานกรรมการตุลาการศาลปกครอง





---


1.
ระเบียบคณะกรรมการข้าราชการฝ่ายศาลปกครอง

ว่าด้วยเงินค่าตอบแทนการประเมินผลงาน

พ.ศ. ๒๕๕๗

                    

 

โดยที่เป็นการสมควรออกระเบียบเพื่อกําหนดหลักเกณฑ์เกี่ยวกับการเบิกจ่ายค่าตอบแทนในการประเมินผลงาน ให้มีความเหมาะสมและสอดคล้องกับภารกิจของสํานักงานศาลปกครอง

อาศัยอํานาจตามความในมาตรา ๘๔ แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ คณะกรรมการข้าราชการฝ่ายศาลปกครองจึงออกระเบียบไว้ ดังต่อไปนี้


ข้อ ๑ ระเบียบนี้เรียกว่า “ระเบียบคณะกรรมการข้าราชการฝ่ายศาลปกครอง ว่าด้วยเงินค่าตอบแทนการประเมินผลงาน พ.ศ. ๒๕๕๗”


ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ข้อ ๓ ในระเบียบนี้

          “สํานักงาน” หมายความว่า สํานักงานศาลปกครอง

          “เลขาธิการ” หมายความว่า เลขาธิการสํานักงานศาลปกครอง

          “ข้าราชการ” หมายความว่า ข้าราชการฝ่ายศาลปกครอง

          “การประเมินผลงาน” หมายความว่า การประเมินความเหมาะสมของบุคคลและประเมินผลการปฏิบัติงาน เพื่อเลื่อนระดับตําแหน่งหรือให้ได้รับเงินประจําตําแหน่ง

          “กรรมการ” หมายความว่า กรรมการในคณะกรรมการที่เลขาธิการแต่งตั้งให้ทําการประเมินผลงานตามหลักเกณฑ์และวิธีการที่สํานักงานกําหนด


ข้อ ๔ ให้เลขาธิการพิจารณาอนุมัติเบิกจ่ายเงินค่าตอบแทนการประเมินผลงานจากเงินงบประมาณตามหลักเกณฑ์และอัตราที่กําหนดไว้ท้ายระเบียบนี้


ข้อ ๕ ในการประเมินผลงานตามระเบียบนี้ ให้กรรมการที่ทําการประเมินผลงานได้รับค่าตอบแทนในการประเมินผลงานตามหลักเกณฑ์และอัตราที่กําหนดไว้ท้ายระเบียบนี้ต่อผู้ขอรับการประเมินหนึ่งราย และให้ได้รับค่าตอบแทนการประเมินผลงานตามระเบียบนี้แต่เพียงอย่างเดียว


ข้อ ๖ กรรมการผู้ใดดํารงตําแหน่งที่มาตรฐานกําหนดตําแหน่งให้มีหน้าที่ความรับผิดชอบโดยตรงในการประเมินผลงาน กรรมการผู้นั้นไม่มีสิทธิได้รับค่าตอบแทนการประเมินผลงานตามระเบียบนี้


ข้อ ๗ หลักฐานและเอกสารการเบิกจ่ายเงินค่าตอบแทนตามระเบียบนี้ ให้เป็นไปตามที่สํานักงานกําหนด


ข้อ ๘ ให้เลขาธิการรักษาการตามระเบียบนี้ และให้มีอํานาจออกประกาศ คําสั่ง หลักเกณฑ์และวิธีการเพื่อประโยชน์ในการปฏิบัติตามระเบียบนี้ในกรณีที่มีปัญหาเกี่ยวกับการปฏิบัติการตามระเบียบนี้ ให้คณะกรรมการข้าราชการฝ่ายศาลปกครองเป็นผู้วินิจฉัย คําวินิจฉัยนั้นให้เป็นที่สุด


ผู้มีอํานาจลงนาม ประกาศ ณ วันที่ ๒ พฤษภาคม พ.ศ. ๒๕๕๗

          หัสวุฒิ วิฑิตวิริยกุล

          ประธานศาลปกครองสูงสุด
ระเบียบคณะกรรมการข้าราชการฝ่ายศาลปกครอง

ว่าด้วยเงินค่าตอบแทนข้าราชการฝ่ายศาลปกครอง

พ.ศ. ๒๕๔๒

                    

อาศัยอํานาจตามความในมาตรา ๘๔ (๙) แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ คณะกรรมการข้าราชการฝ่ายศาลปกครองออกระเบียบไว้ ดังต่อไปนี้


ข้อ ๑ ระเบียบนี้เรียกว่า “ระเบียบคณะกรรมการข้าราชการฝ่ายศาลปกครอง ว่าด้วยเงินค่าตอบแทนข้าราชการฝ่ายศาลปกครอง พ.ศ. ๒๕๔๒”


ข้อ ๒       ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ข้อ ๓       ให้ข้าราชการฝ่ายศาลปกครองมีสิทธิได้รับเงินค่าตอบแทนเกี่ยวกับค่าใช้จ่ายในการเดินทางไปราชการ และเงินค่าตอบแทนอื่น ๆ เช่นเดียวกับข้าราชการพลเรือน ทั้งนี้ โดยให้นําพระราชกฤษฎีกาออกตามความในพระราชบัญญัติการกําหนดหลักเกณฑ์เกี่ยวกับการจ่ายเงินบางประเภทตามงบประมาณรายจ่าย พ.ศ. ๒๕๑๘ ระเบียบการเบิกจ่าย ระเบียบกระทรวงการคลัง และระเบียบอื่นของทางราชการในเรื่องดังกล่าวมาใช้บังคับโดยอนุโลม


ข้อ ๔ เงินค่าตอบแทนตามข้อ ๓ ให้เบิกจ่ายจากงบประมาณที่ตั้งทางสํานักงานศาลปกครอง


ข้อ ๕ ให้คณะกรรมการข้าราชการฝ่ายศาลปกครองมีอํานาจตีความและวินิจฉัยปัญหาเกี่ยวกับ  
การปฏิบัติตามระเบียบนี้


ผู้มีอํานาจลงนาม                      ประกาศ ณ วันที่ ๑๒ พฤศจิกายน พ.ศ. ๒๕๔๒

                     อักขราทร  จุฬารัตน

                     กรรมการข้าราชการฝ่ายศาลปกครอง

                     ทําหน้าที่ประธานกรรมการข้าราชการฝ่ายศาลปกครอง
ระเบียบคณะกรรมการข้าราชการฝ่ายศาลปกครอง


ว่าด้วยเงินค่าตอบแทนข้าราชการฝ่ายศาลปกครอง (ฉบับที่ ๒)


พ.ศ. ๒๕๔๕


อาศัยอํานาจตามความในมาตรา ๘๔ (๙) แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ คณะกรรมการข้าราชการฝ่ายศาลปกครองออกระเบียบไว้ ดังต่อไปนี้


ข้อ ๑ ระเบียบนี้เรียกว่า “ระเบียบคณะกรรมการข้าราชการฝ่ายศาลปกครองว่าด้วยเงินค่าตอบแทนข้าราชการฝ่ายศาลปกครอง (ฉบับที่ ๒) พ.ศ. ๒๕๔๕”


ข้อ ๒[1](#fn1) ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ข้อ ๓ ให้ยกเลิกความในข้อ ๓ ของระเบียบคณะกรรมการข้าราชการฝ่ายศาลปกครองว่าด้วยเงินค่าตอบแทนข้าราชการฝ่ายศาลปกครอง พ.ศ. ๒๕๔๒ และให้ใช้ความต่อไปนี้แทน


“ข้อ ๓ ให้ข้าราชการฝ่ายศาลปกครองมีสิทธิได้รับเงินค่าตอบแทนเกี่ยวกับค่าใช้จ่ายในการเดินทางไปราชการ และเงินค่าตอบแทนอื่น ๆ เช่นเดียวกับข้าราชการพลเรือน ทั้งนี้ โดยให้นําพระราชกฤษฎีกาออกตามความในพระราชบัญญัติการกําหนดหลักเกณฑ์เกี่ยวกับการจ่ายเงินบางประเภทตามงบประมาณรายจ่าย พ.ศ. ๒๕๑๘ ระเบียบการเบิกจ่าย ระเบียบกระทรวงการคลัง และระเบียบอื่นของทางราชการในเรื่องดังกล่าวมาใช้บังคับโดยอนุโลม”


ประกาศ ณ วันที่ ๑๗ พฤษภาคม พ.ศ. ๒๕๔๕


อักขราทร จุฬารัตน


ประธานศาลปกครองสูงสุด


ประธานกรรมการข้าราชการฝ่ายศาลปกครอง





---


1.
ระเบียบคณะกรรมการข้าราชการฝ่ายศาลปกครอง


ว่าด้วยการงบประมาณ (ฉบับที่ ๒)


พ.ศ. ๒๕๕๗


โดยที่เป็นการสมควรแก้ไขเพิ่มเติมระเบียบคณะกรรมการข้าราชการฝ่ายศาลปกครอง ว่าด้วยการงบประมาณ พ.ศ. ๒๕๔๘ เพื่อให้เกิดความชัดเจนเหมาะสม


อาศัยอํานาจตามความในมาตรา ๘๔ วรรคหนึ่ง (๘) แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ คณะกรรมการข้าราชการฝ่ายศาลปกครองจึงออกระเบียบไว้ ดังต่อไปนี้


ข้อ ๑ ระเบียบนี้เรียกว่า “ระเบียบคณะกรรมการข้าราชการฝ่ายศาลปกครอง ว่าด้วยการงบประมาณ(ฉบับที่ ๒) พ.ศ. ๒๕๕๗”


ข้อ ๒[1](#fn1) ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ข้อ ๓ ให้เพิ่มความต่อไปนี้เป็นข้อ ๑๓/๑ ของระเบียบคณะกรรมการข้าราชการ


ฝ่ายศาลปกครอง ว่าด้วยการงบประมาณ พ.ศ. ๒๕๔๘


“ข้อ ๑๓/๑ ในกรณีที่มีความจําเป็นต้องเปลี่ยนแปลงระยะเวลาของรายการก่อหนี้ผูกพันข้ามปีงบประมาณเกินกว่าที่คณะรัฐมนตรีอนุมัติไว้ โดยไม่เพิ่มวงเงินก่อหนี้ผูกพันข้ามปีงบประมาณที่ได้รับอนุมัติจากคณะรัฐมนตรีแล้ว ให้เป็นอํานาจของเลขาธิการพิจารณาอนุมัติ และรายงานให้ประธานและสํานักงบประมาณเพื่อทราบภายในสิบห้าวันนับแต่วันที่ได้รับอนุมัติ”


ประกาศ ณ วันที่ ๒๗ ตุลาคม พ.ศ. ๒๕๕๗


หัสวุฒิ วิฑิตวิริยกุล


ประธานศาลปกครองสูงสุด


ประธานกรรมการข้าราชการฝ่ายศาลปกครอง





---


1.
ประกาศอธิบดีกรมสรรพากร 

เกี่ยวกับภาษีเงินได้ (ฉบับที่ 434)

เรื่อง  กําหนดหลักเกณฑ์ วิธีการ และเงื่อนไข เพื่อการยกเว้นภาษีเงินได้

สําหรับการบริจาคเงินผ่านระบบบริจาคอิเล็กทรอนิกส์ให้แก่กรมป่าไม้

เพื่อสนับสนุนโครงการภาคีสนับสนุนป่าชุมชนลดโลกร้อน  

 

อาศัยอํานาจตามความในมาตรา 4 แห่งพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ 761) พ.ศ. 2566 อธิบดีกรมสรรพากรกําหนดหลักเกณฑ์ วิธีการ และเงื่อนไข เพื่อการยกเว้นภาษีเงินได้ สําหรับการบริจาคเงินผ่านระบบบริจาคอิเล็กทรอนิกส์ให้แก่กรมป่าไม้เพื่อสนับสนุนโครงการภาคีสนับสนุนป่าชุมชนลดโลกร้อนของกระทรวงทรัพยากรธรรมชาติและสิ่งแวดล้อม ดังต่อไปนี้


ข้อ ๑ ในประกาศนี้

               “โครงการภาคีสนับสนุนป่าชุมชนลดโลกร้อน” หมายความว่า โครงการภาคีสนับสนุนป่าชุมชนลดโลกร้อนของกระทรวงทรัพยากรธรรมชาติและสิ่งแวดล้อม


ข้อ ๒ การได้รับยกเว้นภาษีเงินได้ของบุคคลธรรมดา สําหรับการบริจาคให้แก่กรมป่าไม้         เพื่อสนับสนุนโครงการภาคีสนับสนุนป่าชุมชนลดโลกร้อน ตามมาตรา 4 (1) แห่งพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ 761) พ.ศ. 2566 จะต้องบริจาคเป็นเงินเท่านั้น


ข้อ ๓ การได้รับยกเว้นภาษีเงินได้ของบริษัทหรือห้างหุ้นส่วนนิติบุคคล สําหรับการบริจาคให้แก่กรมป่าไม้เพื่อสนับสนุนโครงการภาคีสนับสนุนป่าชุมชนลดโลกร้อน ตามมาตรา 4 (2) แห่งพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ 761) พ.ศ. 2566 จะต้องบริจาคเป็นเงินเท่านั้น โดยต้องบริจาคสนับสนุนเป็นจํานวนเงินไม่น้อยกว่าหนึ่งแสนบาท ต่อหนึ่งป่าชุมชน และสามารถบริจาคสนับสนุนได้มากกว่าหนึ่งป่าชุมชน โดยบริษัทหรือห้างหุ้นส่วนนิติบุคคลผู้บริจาคเงินสนับสนุนต้องมีบันทึกความร่วมมือโครงการภาคีสนับสนุนป่าชุมชนลดโลกร้อนพร้อมที่จะให้ เจ้าพนักงานประเมินตรวจสอบได้


ข้อ ๔ การใช้สิทธิยกเว้นภาษีเงินได้ ตามมาตรา ๔ แห่งพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ 761) พ.ศ. 2566 ให้ใช้ข้อมูลการบริจาคที่ปรากฏในระบบบริจาคอิเล็กทรอนิกส์เป็นหลักฐาน โดยผู้ที่ใช้สิทธิยกเว้นภาษีเงินได้ไม่ต้องแสดงเอกสารหลักฐานการบริจาคต่อเจ้าพนักงานประเมิน


ข้อ ๕ ประกาศนี้ให้ใช้บังคับตั้งแต่วันที่ 1 มกราคม พ.ศ. 2566 เป็นต้นไป


ผู้มีอํานาจลงนาม ประกาศ ณ วันที่  28  เมษายน  พ.ศ. 2566

 

ลวรณ  แสงสนิท

(นายลวรณ แสงสนิท)

อธิบดีกรมสรรพากร
ระเบียบ ก.ศป.

ว่าด้วยอํานาจหน้าที่ประธานศาลปกครองสูงสุดและอธิบดีศาลปกครองชั้นต้น

และการบริหารงานศาลปกครอง (ฉบับที่ ๒)

พ.ศ. ๒๕๖๔

 

อาศัยอํานาจตามความในมาตรา ๒๘ วรรคหนึ่ง วรรคสอง และวรรคสาม แห่งพระราชบัญญัติ  
จัดตั้งศาลปกครองและวิธีพิจารณาคดีปกครอง พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติ  
จัดตั้งศาลปกครองและวิธีพิจารณาคดีปกครอง (ฉบับที่ ๙) พ.ศ. ๒๕๖๐ ก.ศป. โดยความเห็นชอบ  
ของที่ประชุมใหญ่ตุลาการในศาลปกครองสูงสุดออกระเบียบไว้ ดังต่อไปนี้

ข้อ ๑ ระเบียบนี้เรียกว่า “ระเบียบ ก.ศป. ว่าด้วยอํานาจหน้าที่ประธานศาลปกครองสูงสุด  
และอธิบดีศาลปกครองชั้นต้น และการบริหารงานศาลปกครอง (ฉบับที่ ๒) พ.ศ. ๒๕๖๔”

ข้อ ๒[[1]](#footnote-1) ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ ๓ ให้ยกเลิกความในข้อ ๓ ของระเบียบ ก.ศป. ว่าด้วยอํานาจหน้าที่ประธานศาลปกครองสูงสุด  
และอธิบดีศาลปกครองชั้นต้น และการบริหารงานศาลปกครอง พ.ศ. ๒๕๔๔

ข้อ ๔ ให้ยกเลิกความในข้อ ๘ ของระเบียบ ก.ศป. ว่าด้วยอํานาจหน้าที่ประธานศาลปกครองสูงสุด  
และอธิบดีศาลปกครองชั้นต้น และการบริหารงานศาลปกครอง พ.ศ. ๒๕๔๔ และให้ใช้ความต่อไปนี้แทน

“ข้อ ๘ อํานาจในการสั่ง การอนุญาต การอนุมัติ การปฏิบัติราชการหรือการดําเนินการอื่น  
ที่ประธานศาลปกครองสูงสุดหรืออธิบดีศาลปกครองชั้นต้นจะพึงปฏิบัติ หรือดําเนินการตามกฎหมาย  
ระเบียบ ข้อบังคับ ประกาศหรือคําสั่งใด ถ้ากฎหมาย ระเบียบ ข้อบังคับ ประกาศหรือคําสั่งนั้น  
มิได้กําหนดเรื่องการมอบอํานาจไว้เป็นอย่างอื่นหรือมิได้ห้ามเรื่องการมอบอํานาจไว้ ประธานศาลปกครองสูงสุด  
หรืออธิบดีศาลปกครองชั้นต้นอาจมอบอํานาจเป็นหนังสือให้รองประธานศาลปกครองสูงสุด ประธาน  
แผนกในศาลปกครองสูงสุด ตุลาการหัวหน้าคณะศาลปกครองสูงสุด ตุลาการศาลปกครองสูงสุด  
รองอธิบดีศาลปกครองชั้นต้น ตุลาการหัวหน้าแผนกในศาลปกครองชั้นต้น ตุลาการหัวหน้าคณะ  
ศาลปกครองชั้นต้น ตุลาการศาลปกครองชั้นต้น หรือตําแหน่งที่เทียบเท่า แล้วแต่กรณี ปฏิบัติหน้าที่  
แทนได้”

ข้อ ๕ ให้ยกเลิกความในข้อ ๑๐ ของระเบียบ ก.ศป. ว่าด้วยอํานาจหน้าที่ประธานศาลปกครองสูงสุด  
และอธิบดีศาลปกครองชั้นต้น และการบริหารงานศาลปกครอง พ.ศ. ๒๕๔๔ และให้ใช้ความต่อไปนี้แทน

“ข้อ ๑๐ ในกรณีที่ตําแหน่งประธานศาลปกครองสูงสุดหรืออธิบดีศาลปกครองชั้นต้นว่างลง  
หรือมีแต่ไม่อาจปฏิบัติหน้าที่ได้ ให้รองประธานศาลปกครองสูงสุดหรือรองอธิบดีศาลปกครองชั้นต้น  
แล้วแต่กรณี ปฏิบัติหน้าที่แทน

ในกรณีที่ไม่มีรองประธานศาลปกครองสูงสุดหรือรองอธิบดีศาลปกครองชั้นต้น หรือมีแต่ไม่อาจ  
ปฏิบัติหน้าที่ได้ ให้ประธานแผนกในศาลปกครองสูงสุด ตุลาการหัวหน้าคณะศาลปกครองสูงสุด  
ตุลาการศาลปกครองสูงสุด ตุลาการหัวหน้าแผนกในศาลปกครองชั้นต้น ตุลาการหัวหน้าคณะศาลปกครองชั้นต้น  
ตุลาการศาลปกครองชั้นต้น หรือตําแหน่งที่เทียบเท่า แล้วแต่กรณี เป็นผู้ปฏิบัติหน้าที่แทน

ในกรณีผู้ปฏิบัติหน้าที่แทนมีตําแหน่งชั้นเดียวกันหลายคน ให้ผู้ที่มีอาวุโสสูงสุดตามลําดับ  
เป็นผู้ปฏิบัติหน้าที่แทน”

 ประกาศ ณ วันที่ ๑๔ ตุลาคม พ.ศ. ๒๕๖๔

 ชาญชัย แสวงศักดิ์

 ประธานศาลปกครองสูงสุด  
 ประธานกรรมการตุลาการศาลปกครอง

นางสาววิยะดา ศรีฉ่ําพันธ์/พิมพ์

-------------------------------------------

นางสาววิชิดา วิสมิตะนันท์/จัดทํา

นางวรรณพร สุฐาปัญณกุล/ตรวจ

นางสาวพิมพนัส สายสุด รกน. ผอ.กลุ่ม ขก.

๑๕ พฤศจิกายน ๒๕๖๔

1. ราชกิจจานุเบกษา เล่ม ๑๓๘/ตอนที่ ๗๒ ก/หน้า ๑๓/๕ พฤศจิกายน ๒๕๖๔ [↑](#footnote-ref-1)
ระเบียบ ก.ศป.

ว่าด้วยการประกอบอาชีพหรือวิชาชีพ การดํารงตําแหน่ง หรือการประกอบการ

ที่ขัดต่อการปฏิบัติหน้าที่ตุลาการศาลปกครอง

พ.ศ. ๒๕๔๔

                    

 

อาศัยอํานาจตามความในมาตรา ๑๔ (๗) และมาตรา ๑๘ วรรคสอง แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ ก.ศป. ออกระเบียบไว้ ดังต่อไปนี้

 


ข้อ ๑ ระเบียบนี้เรียกว่า “ระเบียบ ก.ศป. ว่าด้วยการประกอบอาชีพหรือวิชาชีพ การดํารงตําแหน่ง หรือการประกอบการที่ขัดต่อการปฏิบัติหน้าที่ตุลาการศาลปกครอง พ.ศ. ๒๕๔๔”


ข้อ ๒    ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ข้อ ๓ การประกอบอาชีพหรือวิชาชีพ การดํารงตําแหน่ง หรือการประกอบการดังต่อไปนี้เป็นการประกอบอาชีพ  
หรือวิชาชีพ การดํารงตําแหน่ง หรือการประกอบการที่ขัดต่อการปฏิบัติหน้าที่ตุลาการศาลปกครอง

(๑) เป็นผู้พิพากษาสมทบในศาลเยาวชนและครอบครัว ศาลแรงงาน ศาลทรัพย์สินทางปัญญาและการค้าระหว่างประเทศ หรือศาลชํานัญพิเศษอื่น

(๒) เป็นที่ปรึกษาของพรรคการเมืองหรือผู้ดํารงตําแหน่งในทางการเมืองหรือในพรรคการเมือง

(๓) เป็นที่ปรึกษาของหน่วยงานของรัฐหรือรัฐวิสาหกิจ เว้นแต่จะได้รับอนุมัติจาก ก.ศป.

(๔) รับสัมปทานหรือเข้าเป็นคู่สัญญากับรัฐ หน่วยงานของรัฐ หรือรัฐวิสาหกิจ ที่มีลักษณะเป็นสัญญา  
สัมปทาน สัญญาที่ให้จัดทําบริการสาธารณะหรือจัดให้มีสิ่งสาธารณูปโภคหรือแสวงประโยชน์  
จากทรัพยากรธรรมชาติ


ข้อ ๔ ให้ ก.ศป. มีอํานาจตีความและวินิจฉัยปัญหาเกี่ยวกับการปฏิบัติตามระเบียบนี้


ข้อ ๕ ให้ประธานศาลปกครองสูงสุดรักษาการตามระเบียบนี้


ผู้มีอํานาจลงนาม ประกาศ ณ วันที่ ๒๒ มิถุนายน พ.ศ. ๒๕๔๔

อักขราทร จุฬารัตน

ประธานศาลปกครองสูงสุด

ประธานกรรมการตุลาการศาลปกครอง